Document ID: 32004R1449

REGOLAMENT TAL-KUMMISSJONI (KE) Nru 1449/2004
tat-13 ta' Awwissu 2004
li jemenda r-Regolament (KEE) Nru 1609/88 tad-9 ta’ Ġunju 1988 li jesiġi l-aktar żmien tard tad-dħul fil-ħażna ta’ butir mibjugħ permezz tar-Regolamenti (KEE) Nru 3143/85 u (KE) Nru 2571/97
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1), u b'mod partikolari l-Artikolu 10 tiegħu,
Billi:
(1)
Skont l-Artikolu 1 tar-Regolament tal-Kummissjoni (KEE) Nru 2571/97 tal-15 ta’ Diċembru 1997 dwar il-bejgħ ta’ butir bi prezzijiet imnaqqsa u l-konċessjoni ta’ għajnuna għall-krema, il-butir u l-butir konċentrat sabiex jintużaw fil-fabbrikazzjoni tal-prodotti tal-pastiċċiera, il-ġelat u oġġetti oħra ta’ ikel (2), il-butir maħruġ għall-bejgħ irid ikun inħażen qabel data li trid tiġi ddeterminata.
(2)
Fid-dawl tax-xejriet fis-suq tal-butir u l-kwantitajiet tal-inventarji disponibbli, għandha tiġi emendata d-data fl-Artikolu 1 tar-Regolament tal-Kummissjoni (KEE) Nru 1609/88 (3), b'rabta mal-butir imsemmi fir-Regolament (KE) Nru 2571/97.
(3)
[Il-miżuri provduti għal dan ir-Regolament huma skont l-opinjoni tal-Kumitat ta' Ġestjoni għall-Ħalib u Prodotti tal-Ħalib].
ADOTTAT DAN IR-REGOLAMENT:
Artikolu 1
Fl-Artikolu 1 tar-Regolament (KEE) Nru 1609/88, it-tieni subparagrafu qiegħed b'dan jinbidel b'li ġej:
“Il-butir imsemmi fl-Artikolu 1(1)(a) tar-Regolament (KE) Nru 2571/97 irid ikun iddaħħal fil-ħażna qabel l-1 ta' Ġunju 2002.”
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, 13 ta' Awwissu 2004.

Labels: 3
17